als_Latn bos_Latn ron_Latn
Mbyllet me sukses Albanian ICT Awards 2012
Albanian ICT Awards 2012 eshte mbyllur me sukses mbremjen e se premtes, me 26 prill 2013, duke kurorezuar fituesit ne Mbremjen Gala te ndarjes se cmimeve. Cmimet per fituesit e pese kategorive, te shoqeruara njekohesisht edhe me vleresime te tjera per te nominuarit me te mire te gares u ndane ne nje ambient te perbere nga profesioniste te shquar te fushes, ku nuk munguan edhe personalitete te rendesishme si Ministri i Inovacionit, Teknologjise se Informacionit dhe Komunikimit, Genc Pollo, Ministri i Financave te Kosoves, Ramadan Avdiu, Ambasadori Amerikan ne Shqiperi Alexander Arvizu dhe ambasadori i Bashkimit Europian, Ettore Sequi.
Albanian ICT Awards eshte eventi i pare i ketij lloji ne Shqiperi, qe simbolizon mirenjohjen, falenderimin dhe shperblimin per punen e madhe dhe kreative permes se ciles individet apo grupet e punes kane arritur te ndikojne ne zhvillimin e ideve inovatore.
Kushtrim Shala, menaxheri i eventit, falenderoi te gjithe sponsoret dhe partneret qe kane mbeshtetur kete gare ICT Awards 2012 – Genc Pollo pergjate gjithe muajve te organizimit te saj. Sipas tij, aktivitete te tilla qe kane ne qender te vemendjes individin dhe forcen kreative te tij, kane qellim te nxisin konkurencen, t’i japin shtyse zhvillimit te sektoreve te ndryshem te biznesit si dhe te ndikojne pozitivisht ne rekrutimin dhe lindjen e profesionisteve me vlera dhe potenciale reale ne treg. Ai shtoi se kompania ICTSmedia, lidere ne botimet mediatike te fushes se ICT-se permes revistave te mirenjohura ne tregun shqiptar si Computerworld Albania, PCWorld Albanian, CIO Albania, GameWorld.al, synon ta ktheje kete event ne ne nje institucion te ri vleresimi dhe promovimi te individeve te suksesshem si dhe njekohesisht ne nje tradite te pervitshme mbarekombetare ne sektorin ICT-se.
Ministri Genc Pollo vleresoi eventin per rendesine dhe vleresimin qe i jep individit dhe forces se tij krijuese. Ismet Hamiti, ne emer te jurise, u shpreh se edicioni i pare i ketij eventi ishte i shoqeruar me nje numer te madh aplikimesh inovative te cilat vleresohen me nje impakt te rendesishem pozitiv ne shoqerine, biznesin dhe akademine mbareshqiptare. Vjollca Dako, drejtoreshe e Fondacionit “Dritan Hoxha”, nje nder mbeshtetesit kryesore te Albanian ICT Awards qe ne fazat fillestare te tij, e lidhi kete partneritet me konceptin dhe filozofine e gjithe Top Medias, si nje institucion qe synon te coje perpara teknologjine shqiptare permes individeve dhe punes se tyre pasionante ne kete fushe.
Edlira Kasaj, drejtoreshe e Qendres PROTIK ne Tirane, u shpreh se Albanian ICT Awards ishte nje prove e dukshme se ne trevat mbareshqiptare ka talente te pamohueshem ne fushen e ICT-se, duke vene theksin ne te rinjte nen 18 vjec te cilet ajo i ndjek prej muajsh ne Qendren qe drejton. Enkelejd Zotaj, CIO ne Raiffeisen Bank Albania, vleresoi gjithashtu eventin per nxitjen dhe motivimin qe u jep te gjithe talenteve ne kete fushe. Dino Walsh, menaxher i pergjithshem i kompanise ICTSmedia, i cili mbeshtet kete event me eksperiencen e tij te gjere ne tregjet globale, u shpreh se Shqiperia eshte nje vend me nje potencial te rendesishem i cili meriton vleresim dhe nxitje te metejshme, dy misione qe karakterizojne garen e Albanian ICT Awards. Te gjitha aplikimet u shqyrtuan dhe u vleresuan nga nje juri profesioniste, e cila u mblodh para pak javesh per te dhene verdiktin final dhe per te percaktuar fituesit.
Edhe pse zhvillohet per here te pare kete vit, gara e Albanian ICT Awards 2012 ka pasur prurje te arrira nga te gjitha trevat shqiptare, si Mali i Zi, Maqedonia, Kosova, Shqiperia si dhe shqiptare me banim ne vende te ndryshme te Evropes. Juria ishte e perbere nga emra te shquar te akademise, biznesit dhe informatikes si Ismet Hamiti, Kozeta Sevrani, Endri Hasa, Endri Xhina, Arsen Kurti, Visar Jasiqi, Enkelejd Zotaj, Rahmil Limani dhe Igli Gjelishti.
Axhenda e mbremjes vazhdoi me ndarjen e cmimeve, vleresimeve dhe certifikatave per te nominuarit dhe fituesit e kategorive perkatese. Pese fituesit e medhenj perfituan nje cek prej 500 EUR nga Raiffeisen Bank, cek per terheqje te tableteve Lenovo nga Vodafone Albania, trajnime nga Universiteti Amerikan ne Kosove si dhe cmime te tjera simbolike. Njekohesisht, ata do te kene mundesi te prezantojne punet e tyre per publikun e gjere permes intervistave ekskluzive ne numrin e ardhshem te revistes COMPUTERWORLD Albania, e cila do te dale ne treg ne muajin maj.
als_Latn als_Latn als_Latn als_Latn als_Latn als_Latn als_Latn als_Latn